AIŠKINAMASIS RAŠTAS

Dėl turto panaudos sutarties nutraukimo šalių sutarimu

 **1. Parengto tarybos sprendimo projekto tikslai ir uždaviniai**

Molėtų r. Joniškio mokykla – daugiafunkcis centras (toliau – Mokykla) 2017 m. birželio 20 d. raštu Nr. I-57 „Dėl sutarties nutraukimo“ informavo, kad nori nutraukti 2016 m. vasario 29 d. turto panaudos sutartį Nr. T6-10 (2016) dėl bendruomenės centro patalpų, esančių Molėtų r. sav., Joniškio sen., Joniškio mstl., Arino g. 20. Šiuo metu Mokykla nevykdo veiklos bendruomenės centro patalpose, todėl minėtos patalpos Mokyklai nereikalingos. Panaudos sutartis buvo sudaryta 10 metų laikotarpiui. Atsižvelgus į Mokyklos raštą, parengtas sprendimo projektas dėl panaudos sutarties nutraukimo šalių sutarimu.

Parengto sprendimo projekto tikslas – nutraukti rašytiniu abiejų šalių sutarimu 2016 m. vasario 29 d. turto panaudos sutartį Nr. T6-10 (2016) ir pasirašyti susitarimą dėl sutarties nutraukimo ir turto perdavimo – priėmimo aktą.

 **2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 18 straipsnio 1 dalis;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 21 punktas.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – laisvos patalpos bus perduotos turto valdytojui, kuris šiose patalpose vykdys veiklą.

Neigiamų pasekmių nenumatoma.

 **4. Priemonės sprendimui įgyvendinti**

Bus parengtas ir pasirašytas susitarimas dėl panaudos sutarties nutraukimo bei turto perdavimo – priėmimo aktas.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Molėtų rajono savivaldybės administracija, Molėtų r. Joniškio mokykla – daugiafunkcis centras.